Internet Explorer

Windows Internet Explorer (tidligere Microsoft Internet Explorer forkortet MSIE eller  Microsoft Internet Utforsker), vanligvis forkortet IE var en serie grafiske nettlesere utviklet av Microsoft som har fulgt med alle versjoner av Microsoft Windows siden 16. august 1995. Det finnes også eldre versjoner for Mac OS og UNIX. Programvaren ble utfaset fra og med november 2020, og vil ikke bli videreutviklet eller støttet fra og med 15. juni 2022.

Den siste utgaven er Internet Explorer 11 som ble lansert med Windows 8.1, men som senere ble gjort tilgjengelig som oppdatering til Windows 7.

I Windows 10 som blir tilgjengelig fra 29. juli 2015, blir medfølgende Internet Explorer 11 erstattet som standard nettleser, av den nyutviklede nettleseren Microsoft Edge, samtidig blir også flere eldre standarder som ActiveX-støtte fjernet. Den nye nettleseren støtter flere nyere webstandarder.

Historie
mini|Nettleser-markedsandeler 2002–2016. Internet Explorer i blått.
Internet Explorer er basert på Spyglass-nettleseren fra Mosaic, som Microsoft kjøpte opp i 1995 for å etablere en konkurrent mot Netscape. Avtalen var at Spyglass skulle få en fast sum fire ganger i året, i tillegg til en avtalt prosent av Microsofts inntekter av nettleseren. Siden Microsoft inkluderte nettleseren med Windows, uten ekstra betaling for nettleseren, endte Microsoft opp med å kun betale grunnbeløpet. Spyglass gikk til sak mot Microsoft, og inngikk i 1997 et forlik verdt 8 millioner dollar.

Microsoft har i flere rettssaker vært anklaget for å utnytte en allerede dominerende posisjon i operativsystemmarkedet til å oppnå en dominerende posisjon også i nettlesermarkedet ved å inkludere nettleseren med Windows.

Internet Explorer ble brukt av mange nye brukere som kom til Internett på slutten av 1990-tallet, ettersom brukerne slapp å lete etter alternativer; siden Internet Explorer ble levert sammen med Windows. Netscape ble passert rundt 1998. De siste årene har imidlertid Mozilla Firefox og de andre nettleserne øket sin markedsandel i Europa på bekostning av Internet Explorer.

Versjoner
mini|Internet Explorer brukermasse/markedsandel i prosent 1995-2024.
Utgivelsesdato  Hovedversjon  UnderversjonerAugust 1995  1  Ingen. Internet Explorer 1. Inkludert i Microsoft Plus! for Windows 95November 1995  2  2.0 og 2.0B1. Internet Explorer 2. Tilgjengelig i Windows 3.1, Windows 95 og Windows NT 3.5. Inkludert i Windows NT 4.0August 1996   3  3.0A1, 3.0B1, 3.0B2, 3.0 og 3.01. Internet Explorer 3. Inkludert i Windows 95 Service Release 2Oktober 1997  4  4.0B1, 4.0B2, 4.0 og 4.01. Internet Explorer 4. Inkludert i Windows 95 OSR 2.5 (4.0) og Windows 98 og Windows NT 4 (4.01)Mars 1999  5  5.0B1, 5.0B2, 5.0, 5.5B1 og 5.5. Internet Explorer 5. Inkludert i Windows 98 Second Edition (5.0), Windows 2000 (5.01) og Windows ME (5.5)Oktober 2001  6  6.0, 6.0SP1, 6.0SP2 og 6.0SP3. Internet Explorer 6. Inkludert i Windows XP  18. oktober 2006  7  Internet Explorer 7. Følger med i Windows Vista, men er også tilgjengelig for Windows XP SP2.19. mars 2009  8  Internet Explorer 8. Inkludert i Windows 7, men også tilgjengelig for Windows Vista og Windows XP SP3.14. mars 2011  9  Internet Explorer 9. Tilgjengelig for Windows 7 og Windows Vista SP211. desember 2012  10  Internet Explorer 10. Inkludert i Windows 8, men også tilgjengelig for Windows 7.17. oktober 2013  11  Internet Explorer 11. Inkludert i Windows 8.1, men også tilgjengelig for Windows 7.

Funksjonalitet
I dag har Internet Explorer bl. a følgende funksjoner:
Historie-logg
Favoritter
RSS-støtte (Feeder)
Fanebasert visning av hver nettside
Miniatyroversikt over fanene. (Quick Tabs)
Anti-Phishing-filter
Phishing er forsøk på å etterligne et kjent nettsteds utseende for å svindle brukerne.
Om ønskelig kan også brukeren aktivere sjekking av adresser mot en online-database, slik at man får beskjed med en gang man forsøker å gå inn på et kjent phishing-sted.
Søkefelt i grensesnittet for søkemotoren «Bing» som standard
Utskriftstilpasning

Kritikk
Microsoft eier ikke enerettigheter for å benytte merkenavnet Internet Explorer. Dette er et navn som beskriver funksjonen til en nettleser og kan derfor ikke merkevareregistreres. Microsoft kritiseres blant annet for å bruke navnet på nettleseren sin for å utgi den som den eneste «Internett Utforsker»; noe som er hovedfunksjonen til alle nettlesere.

Kompatibilitet med standardene
En nettlesers primære oppgave er å tolke kodene som utgjør nettsiden og vise nettsiden i henhold til de definerte standardene. I mange situasjoner følger ikke Internet Explorer W3Cs standarder for hvordan disse kodene skal tolkes. Dette skaper en del hodebry for nettsideutviklere som forsøker å lage nettsider som vises riktig både i Internet Explorer og andre nettlesere.

En del kritikere mener Microsoft burde legge større ressurser i å støtte Cascading Style Sheets (CSS) bedre. Imidlertid kan det være plagsomt at forskjellige nettlesere tolker standardene forskjellig, og det finnes en del eksempler på at Internet Explorer bryter med W3Cs CSS- og HTML-standarder.

Internet Explorer har fått kritikk for å forsøke å innføre egne defacto standarder gjennom markedsandeler og å ikke rette seg etter bransjeorganisasjonen W3C sine standarder. Det har ført til at kode som baserer seg på Microsofts proprietære standarder blir brukt, som gjør det vanskeligere for andre nettlesere å vise de samme dokumentene. Noen kritikere har hevdet at hensikten er at Microsoft ønsker kontroll over utviklingen av verdensveven.

Et annet problem er at gjennomsiktige PNG-bilder ikke støttes av gamle Internet Explorer versjoner. Internet Explorer 7 og nyere støtter gjennomsiktige PNG-bilder.

Den forsøker dessuten å vise nettsider slik den tror forfatteren mente at de skulle vises, ved at den korrigerer for vanlige feil i HTML-kode og kommunikasjonen med webservere. Dermed vil slike feil ikke bli oppdaget og utbedret med det resultat at arbeidet for å standardisere HTML forsinkes.

En annen kritikk er at Internet Explorer følger med Windows og dermed hemmer konkurransebildet i nettleser-markedet fordi Microsoft har en dominerende posisjon i operativsystem-markedet. Denne kritikken, sammen med det faktum at den er praktisk talt umulig å avinstallere, var en viktig del av grunnlaget for antitrustsaken mot Microsoft på slutten av 1990-tallet.

Sikkerhet
Det oppdages av og til sikkerhetshull i Internet Explorer, noen av dem er alvorlige. Kritikere mener at Microsoft tidvis bruker for lang tid på å lansere oppdateringer som tetter disse hullene. Til gjengjeld er det enkelt å oppdatere med via Windows Update.

Det danske sikkerhetsselskapet Secunia karakteriserer sikkerheten til Internet Explorer 6 som «høyst kritisk», selv med de nyeste sikkerhetsoppdateringene. De fleste kjente sikkerhetshullene er rettet opp i versjon 7, som hevder å i langt større grad enn tidligere fokusere på sikkerhet.Internet Explorer 7: Security gets an upgrade

Noe av forklaringen på Internet Explorers sårbarhet er at de fleste angrep mot nettlesere rettes mot nettopp denne.

 Se også 
 Nettleser

 Referanser 

Eksterne lenker




Kategori:Windows-komponenter
Kategori:Opphør i 2022